ΓΡΑΠΤΗ ΕΡΩΤΗΣΗ P-0044/01

υποβολή: Antonios Trakatellis (PPE-DE) προς την Επιτροπή

(16 Ιανουαρίου 2001)

Θέμα: Ιδιωτικοποίηση της Ολυμπιακής Αεροπορίας

Λαμβάνονταςπόψη το σχέδιο της ελληνικής κυβέρνησης να ιδιωτικοποιήσει την Ολυμπιακή Αεροπορία με πτώχευση και διχοτόμηση της εταιρείας σε δύο εταιρείες, μία ενεργητικού και μία παθητικού, καθώς και των πληροφοριών που έλαβα σε προηγούμενη ερώτησή μου ότι η Επιτροπή εξετάζει το πρόγραμμα αναδιάρθρωσης της Ο.Α. πουπέβαλαν οι ελληνικές αρχέςπό το πρίσμα των ρυθμίσεων που διέπουν τις κρατικές ενισχύσεις βάσει του αρθρου 88 της Συνθήκης του Άμστερνταμ:

1. Κοινοποιήθηκε εγκαίρως προς την Επιτροπή και προ της εγκρίσεώς του το σχέδιο ιδιωτικοποίησης και συνακόλουθα διάσωσης και αναδιάρθρωσης της Ο.Α. ως προβληματικής επιχείρησης δυνάμει των κανόνων περί κρατικών ενισχύσεων;

2. Κατά πόσο είναι συμβιβάσιμες με τους κανόνες της κοινής αγοράς οι ενισχύσεις αναδιάρθρωσης, οι εισφορές κεφαλαίου, η διαγραφή χρεών, τα δάνεια, οι φορολογικές ελαφρύνσεις ή μειωμένες εισφορές κοινωνικής ασφάλισης και οι εγγυήσεις δανείων που προτείνονται στο εν λόγω σχέδιο από την ελληνική κυβέρνηση;

3. Δεδομένου ότι το ελληνικό δημόσιο με την ιδιότητα του μετόχου διαθέτει τις μετοχές του κατά την πώληση της Ο.Α., ποιες προϋποθέσεις πρέπει να παρέχει η εν λόγω πώληση, ώστε να μην ενέχει στοιχεία κρατικής ενίσχυσης σύμφωνα με τους ειδικούς κανόνες και τις κατευθυντήριες γραμμές σχετικά με τις αεροπορικές μεταφορές της Ευρωπαϊκής Επιτροπής(1), καιπήρξε αξιολόγηση της εταιρείας από ανεξάρτητο εμπειρογνώμονα, ο οποίος οφείλει,πό κανονικές συνθήκες, να αποδείξει προς την Επιτροπή μια αξία για την επιχείρηση σε διαρκή λειτουργία και, εφόσον η Επιτροπή κρίνει απαραίτητο, μια αξία ρευστοποίησης;

4. Παρασχέθηκε στην Επιτροπή έκθεση, η οποία να ορίζει την αξία, ή τις αξίες, πώλησης, ώστε να μπορέσει να προσδιορισθεί το πραγματικό ποσό της ενίσχυσης;

5. Ζητείται η επιστροφή ληξιπρόθεσμων οφειλών της εταιρείας από την Επιτροπή και ποιο το ύψος αυτών;

6. Ποια η θέση απέναντι στο δανεισμό της εταιρείας με 16 δισ. δρχ. για τη μετεγκατάστασή της στο νέο αεροδρόμιο των Σπάτων, ενώ πυκνώνουν οι ενδείξεις αδυναμίας εκπλήρωσης της εν λόγω μεταφοράς καθώς και της αδυναμίας πληρωμών δεδουλευμένων εργασιών;

(1) Ανακοίνωση της Επιτροπής, ΕΕ C 350 της 10.12.1994.

Απάντηση της κας de Palacio εξ ονόματος της Επιτροπής

(16 Φεβρουαρίου 2001)

Η διαδικασία ιδιωτικοποίησης της Ολυμπιακής Αεροπορίας δεν βρίσκεται, προς το παρόν, παρά σε προκαταρκτική μόνο φάση και δεν απετέλεσε το αντικείμενο κοινοποίησης προς την Επιτροπή. Ωστόσο, η Επιτροπή βρίσκεται σε στενή επαφή με τις ελληνικές αρχές για το ζήτημα αυτό. Αφού λοιπόν ούτε τα αποτελέσματα της πρόσκλησηςποβολής προσφορών, ούτε οι ακριβείς ρυθμίσεις της ιδιωτικοποίησης της επιχείρησης δεν είναι προς το παρόν γνωστές, φαίνεται τουλάχιστον πρόωρο να αποφανθεί κανείς, στο στάδιο αυτό, για την ύπαρξη ή μη ενδεχόμενης ενίσχυσης και για την συμβατότητά της με την κοινή αγορά. Η Επιτροπή προτίθεται, εντούτοις, να εφαρμόσει το πλαίσιο κανόνων που διέπει τις ενισχύσεις στην πολιτική αεροπορία, στο οποίο αναφέρεται το Αξιότιμο Μέλος του Κοινοβουλίου.

Προκειμένου, τέλος, περί της μεταφοράς των δραστηριοτήτων της Ολυμπιακής Αεροπορίας στο αεροδρόμιο των Σπάτων, η Επιτροπή ανακοίνωσε στις ελληνικές αρχές, με την επιστολή της της 10ης Νοεμβρίου 2000, την απόφασή της να επιτρέψει την χρήση κρατικών εγγυήσεων για την χρηματοδότηση, μέσω δανείων, τμήματος της εν λόγω μεταφοράς.